Lögbundnir frídagar á Íslandi

Lögbundnir frídagar á Íslandi, samkvæmt lögum um 40 stunda vinnuviku nr. 88/197188/1971: Lög um 40 stunda vinnuviku, eru „helgidagar þjóðkirkjunnar, sumardagurinn fyrsti, 1. maí og 17. júní, enn fremur aðfangadagur jóla og gamlársdagur frá kl. 13“. Helgidagar þjóðkirkjunnar eru taldir upp í lögum nr. 32/1997 32/1997: Lög um helgidagafriðum helgidagafrið og er þeim þar skipt í þrjá flokka eftir því hvaða starfsemi er leyfð.

Auk venjulegra sunnudaga eru því lögboðnir frídagar þessir:
+HeitiDagsetningVikudagurAthugasemdNýársdagur1. janúarSkírdagurfimmtudagurSíðasti fimmtudagur fyrir páska. Föstudagurinn langiföstudagurSíðasti föstudagur fyrir páska.PáskadagurFyrsti sunnudagur eftir að tungl verður fullt næst eftir vorjafndægur.Annar í páskummánudagurMánudagurinn eftir páskadag.Sumardagurinn fyrstifimmtudagurFyrsti dagur hörpu sem er fyrsti fimmtudagur eftir 18. apríl.Fyrsti maí1. maíUppstigningardagurfimmtudagurFimmtudagur 40 dögum eftir páskadag.HvítasunnudagursunnudagurSunnudagur 50 dögum eftir páskadag.Annar í hvítasunnumánudagurMánudagurinn eftir hvítasunnudag.Þjóðhátíðardagur Íslands17. júníFæðingardagur Jóns SigurðssonarFrídagur verslunarmannamánudagurFyrsti mánudagur ágústmánaðarAðfangadagur24. desemberFrá kl. 13.00 (samkvæmt Lögum um helgidagafrið samkvæmt Lögum um 40 stunda vinnuviku)Jóladagur25. desemberTil kl. 6.00 að morgni næsta dags (samkvæmt Lögum um helgidagafrið)Annar í jólum26. desemberGamlársdagur31. desemberFrá kl. 13.00 (Lög um helgidagafrið taka ekki til gamlársdags heldur Lög um 40 stunda vinnuviku)
Fjöldi frídaga á hverju ári er nokkuð breytilegur af því að sumir þessara daga falla stundum á laugardaga eða sunnudaga, eins geta þeir fallið hver á annan. Til dæmis lenti sumardagurinn fyrsti á skírdag árið 2011 en það getur skeð þar sem báða þessa daga ber alltaf upp á fimmtudag og vegna færanleika páskanna og þess að sumardagurinn fyrsti er innan þess færanlega tímabils, geta þeir oft lent saman. 

Við talningu þarf einnig að taka tillit til þess að páskadagur og hvítasunnudagur falla alltaf á sunnudag, sem er því í sjálfu sér frídagur hvort eð er. Munurinn er samt sá að samkvæmt þeim þremur skilgreiningum á helgi daga þá er yfir páskadegi og hvítasunnudegi meiri helgi en venjulega sunnudaga.

Því eru það tólf frídagar sem ekki geta lent á laugar-eða sunnudegi, þar af sjö sem eru bundnir virkum dögum en fimm sem geta lent á helgum sökum þess að þeir eru bundnir ákveðnum mánaðardögum svo sem 17. júní. Eins eru ekki taldir með í þessum tólf frídögum, aðfangadagur og gamlársdagur, þar sem þeir eru bara frídagar til hálfs, það er frá kl. 13.00. Af þessu leiðir að frá ári til árs geta þessir frídagar rokkað á milli átta til tólf daga.

 Lögbundnir frídagar í öðrum löndum 
Til samanburðar má nefna lögbundna frídaga í nokkrum Evrópulöndum og Bandaríkjunum. Í þessum samanburði við önnur lönd er tekið tillit til þess að aðfangadagur og gamlársdagur eru bara frídagar til hálfs hér á landi, það er frá klukkan 13.00 og páskadagur og hvítasunnudagur falla alltaf á sunnudag og eins að frídagur verslunarmanna er ekki frídagur allra. Því er samanburðurinn við þá tólf frídaga sem eftir standa.

 England    8
 Noregur    10
 Bandaríkin    11
 Finnland    10
 Svíþjóð    11
 Frakkland    11
 Ítalía    11
 Danmörk    12
 Grikkland    12
 Spánn    14

Í Bretlandi er fyrirkomulagið þannig að uppbótarfrídagur kemur í stað lögboðins frídags sem ber upp á helgi og komið hefur til tals í samningaviðræðum aðila vinnumarkaðsins að taka upp sambærilegt fyrirkomulag en ekki tekist samstaða um það.

 Tilvísanir 

 Tenglar 


Flokkur:Tímatöl
Flokkur:Dagatal
Flokkur:Kristnar hátíðir
Flokkur:Hátíðir
Flokkur:Íslenskir hátíðisdagar
Flokkur:Hátíðisdagar
Flokkur:Lögbundnir frídagar á Íslandi